Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 128

2. A munkaterület rövid, jellemzõ leírása A határrendész szakképesítés a Határõrség hivatásos tiszthelyettesi és zászlósi munkaköreiben biztosítja, hogy a határrendész képes legyen az államhatár jogellenes átlépésének megakadályozása, az államhatár rendjét sértõ vagy veszélyeztetõ cselekmények megelõzése, felderítése, megakadályozása, illetõleg megszakítása érdekében rendészeti, védelmi és egyéb szolgálati tevékenységek ellátásakor a jogszerû, szakszerû és eredményes intézkedések végrehajtására. A szakképesítés elsõsorban a Határõrség területi és helyi szerveiben, a határõrizeti, a határforgalmi kirendeltségek, illetve a határvadász századok állományában meghatározott beosztások betöltésére jogosít, és a fõtörzszászlósi rendfokozat elérését biztosítja.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes